آیت الله نوری همدانی نے شهرکرد کے مجمع میں:

شام سے جنگ میں امریکا کی ہار حتمی / اسرائیل، شامی میزائلوں کی دسترس میں ہے

رسا نیوز ایجنسی - حضرت آیت الله نوری همدانی نے شام پر امریکا کے ممکنہ حملہ کو دوطرفہ ہار سے تشبیہ دیتے ہوئے کہا: مجاہدین اسلام نے اسرائیل کے حساس علاقہ کی شناسائی کرلی ہے ، شام پر امریکی حملہ کی صورت میں اسرائیل کے ان اہم مراکز کو نشانہ بنایا جائے گا ۔

خبر کا کوڈ: ۵۹۰۵

تاریخ: ۰۹ آذر ۲۰۱۳ - ۱۷:۴۲

رسا نیوز ایجنسی کے رپورٹر کی رپورٹ کے مطابق، مراجع تقلید قم سے حضرت آیت الله نوری همدانی نے اج ظھر سے قبل شھر کرد کے مصلی میں صوبہ چهارمحال و بختیاری کی عوام سے ملاقات میں کہا: قرآن کریم نے نعمتوں کے شکرانہ کی بہت زیادہ تاکید کی ہے اس طرح کہ قران کریم کے 73 حصوں میں اس موضوع پر خاص توجہ رکھی گئی ہے ۔

انہوں نے مزید کہا: خداوند تبارک و تعالی نے انسانوں کو عظیم صلاحیتوں اور توانائیوں کے ساتھ پیدا کیا اور تمام چیزیں اس موجود کے اختیار میں قرار دی گئیں ۔

حضرت آیت ‌الله نوری همدانی نے ایران کے نظام جمهوری اسلامی کو انقلاب اسلامی کی پہلی برکت جانا اور کہا: انقلاب اسلامی کے نتیجہ میں ایران سے ظلم کا خاتمہ ہوا اور انقلاب سے عدل و انصاف کا حکمرانی ہوئی ۔

انہوں نے یہ بیان کرتے ہوئے کہ اعتماد بہ نفس اور یقین انقلاب اسلامی کی دیگر برکتوں میں سے کہا: ایران کے لوگ سامراجیت کے ہاتھوں حقارت کا شکار تھے اور امام خمینی(ره) نے مکمل ہوشیاری ، اعتماد بہ نفس اور یقین و ایمان کی تقویت کے ذریعہ ایرانی معاشرہ کو دوبارہ حیات دی ۔

حضرت آیت الله نوری همدانی نے کہا: لوگوں میں اعتماد بہ نفس کا دیگر نمونہ ایران کے ایٹمی مسئلہ میں بخوبی قابل دید ہے ، ملک کی علمی ترقی ایرانیوں کے اس یقین و اعتماد کا نتیجہ ہے ۔

اس مرجع تقلید نے انقلاب اسلامی کی تیسری برکت ثقافت جھاد کا احیاء جانا اور کہا: ایران، دفاع اور فوجی توانائیوں میں روز افزوں ترقی کرے اور ہر لمحہ کمین کئے دشمن کی شناسائی کرے ۔

حضرت آیت الله نوری همدانی نے تاکید کی : ایرانی معاشرہ میں خواتین کی منزلتوں کا احیاء اور اسلامی اقداروں من جملہ نماز جمعہ کا انعقاد انقلاب اسلامی ایران کی دیگربرکتوں میں سے ہے ۔

انہوں ںے یہ بیان کرتے ہوئے کہ اسلامی بیداری دنیا کے اہم مسائل میں سے ہے کہا: اج ایران کا اسلامی انقلاب، پوری دنیا تک پہونچ چکا ہے ۔

حضرت آیت الله نوری همدانی به نے شام پر امریکا اور عالمی سامراجیت کے ممکنہ حملہ کی جانب اشارہ کیا اور کہا: شام استقامت کے پیلٹ فارم پر ایران کے شانہ بشانہ رہا ہے ، اسی بنیاد پر دشمن کوشش میں ہے کہ اس استقامت کو توڑ کر رکھ دے مگر امریکا جان لے کہ اس کھیل میں بہر صورت ہار امریکا کی ہی ہے ۔

انہوں نے مزید کہا: مجاہدین اسلام نے اسرائیل کے حساس علاقہ کی شناسائی کرلی ہے ، شام پر امریکی حملہ کی صورت میں اسرائیل کے ان اہم مراکز کو نشانہ بنایا جائے گا ۔